Title: Lekcija 2: modeli čustvene inteligence s predstavitvijo osnovnih značilnosti
Course: Komunikacija v učnem procesu – od konceptualizacije do formalizacije / P1 > Section: Čustvena inteligenca in digitalna čustvena inteligenca

Modeli čustvene inteligence

Obstaja več modelov čustvene inteligence (Ackley, 2016). V modelu dveh avtorjev (Salovey in Mayer, 1990; Mayer in Salovey, 1997) so poudarjeni štirje elementi, to so zaznavanje čustev, podpora razmišljanja s podporo čustev, razumevanje čustev in vodenje čustev.

Raziskovalec Daniel Goleman (1998) je čustveno inteligenco opredelil kot sposobnost za razpoznavanje lastnih in drugih čustev. Ta model poudarja motiviranje in učinkovito vodenje čustev.

Avtor je kompetence čustvene inteligence povezoval tudi z učinkovitostjo pri delu.   Raziskovalec Bar-On (1997) je čustveno inteligenco opredelil kot nekognitivne kompetence in veščine, ki vplivajo na posameznikove sposobnosti za doseganje uspeha pri soočanju z zahtevami in pritiski iz okolja.

Pomembno vlogo čustev, tudi na osnovi raziskovanja fiziologije možganov in analiziranja primerov, je raziskoval tudi Damasio (1994).

Čustvena inteligenca pri besednem in nebesednem izražanju

Veščine čustvene inteligence so pomembne tako pri besednem kot nebesednem komuniciranju.

Delež nebesednega komuniciranja običajno prevladuje nad besednim komuniciranjem in je učenje veščin čustvene inteligence pri govorici telesa in drugih oblikah nebesednega komuniciranja še bolj zahtevno.

Ugotovite neverbalni čustveni izraz na vsaki sliki.

neverbalna-custvena-inteligenca-23455.h5p

Ali se Vaši odgovori ujemajo z odgovori na slikah?