Title: Lekcija 3: vizualna komunikacija (2. del)
Course: Komunikacija v učnem procesu – od konceptualizacije do formalizacije / P1 > Section: Izzivi avdio-vizualne komunikacije

Kaj je tipografija?

Tipografija se ukvarja z ustvarjanjem in urejanjem črkovnih vrst. Črkovne vrste so sestavljene iz posameznih tipografskih znakov.

Več o tipografiji na povezavi:

CANVA

Serifne pisave

Tipografije delimo v osnovi na serifne in neserifne, te se naprej delijo še na podskupine.

Serifne pisave so lahko prepoznane po značilnih malih črticah ali zaključkih, ki se imenujejo serif.

Ti dodatki na koncu potez črk dajejo pisavi bolj tradicionalen, eleganten in formalen videz. Zaradi svoje elegance veljajo za bolj formalne in tradicionalne. Uporabljajo se v tiskanih medijih, kot so knjige, časopisi, revije in formalni dokumenti.

Zaradi večje razločljivosti črk veljajo za bolj berljive, še posebej v manjših velikostih in pri daljšem besedilu.

Primeri serifnih pisav: Times New Roman, Garamond, Georgia, Cambria, Bookerly.

Na splošno jih uporabljamo Za formalne dokumente, kot so pogodbe, poročila in spričevala, knjige, časopisi in revije. Uporabljamo jih tudi za poudarjanje elegance in tradicije in izboljšanje berljivosti daljšega besedila.

Brezserifne pisave

Brezserifne pisave so prepoznavne po svoji čisti in minimalistični zasnovi.

Zaradi svojega minimalističnega videza so brezserifske pisave pogosto videti bolj moderne in tehnološko napredne in so bolj berljive na zaslonu, saj so črke bolj ločene ena od druge.

Uporabljajo se lahko v različnih kontekstih, od tiskanih medijev do spletnih strani in oglaševanja.

Primeri brezserifnih pisav: Arial, Helvetica, Futura, Verdana, Open Sans.

Uporabljamo jih za spletne strani in digitalne vsebine, za sodobne in minimalistične dizajne, poudarjanje jasnosti in enostavnosti, za naslove in poudarke v besedilu.

Naloga

Naloga: pisave

Na platformi Behance* prebrskajte med pisavami in zapišite svoje razmišljanje o njihovi berljivosti, privlačnosti in izvirnosti.

Pri ocenjevanju pisav bodite pozorni na berljivost: ali so črke jasno razpoznavne v različnih velikostih? Ocenite tudi privlačnost pisav: ali pritegnejo pozornost in estetsko dopolnjujejo dizajn? Nazadnje, preučite izvirnost pisav: ali ponujajo nekaj novega in edinstvenega? Zapišite svojih 200 besed o teh vidikih in delite svoje misli o razlikah med pisavami na Behance.

* Behance je spletna platforma, kjer ustvarjalci iz različnih področij, kot so grafično oblikovanje, ilustracija in fotografija, delijo svoje projekte, portfelje in se povezujejo z drugimi strokovnjaki ter potencialnimi delodajalci.

Grafikoni in tabele

Grafikoni in tabele sta dve pomembni orodji, ki ju lahko uporabimo za vizualno predstavitev kompleksnih podatkov na jasen in jedrnat način.

Prednosti uporabe grafikonov in tabel:

- Viualizacija podatkov olajša razumevanje in interpretacijo besedila.
- Vizualizacija podatkov je bolj zanimiva in pomaga k večji osredotočenosti.z
- Vizualizirani podatki so lažje zapomnljivi kot besedilo.
- V grafikonih in tabelah so ključni podatki poudarjeni in nakažejo trende.
- Omogočajo primerjavo različnih podatkov.

Obstaja veliko različnih vrst grafikonov in tabel, ki jih lahko uporabimo za različne namene.

Najpogostejši tipi grafikonov so stolpčni, črtni, tortni, ki na različne načine vizualizirajo podatke.

Naslovi in oznake naj bodo kratki in jedrnati, uporabljene naj bodo ustrezne barve, v tabeli naj ne bo preveč podatkov. Podobno velja tudi za tabele.

Grafični elementi

Slike

Slike so močno orodje za prikazovanje konceptov, idej in podatkov na način. Uporabite lahko fotografije, ilustracije, diagrame in druge vrste slik. Pri uporabi je potrebno paziti, da je gradivo usklajeno z vsebino. To gradivo lahko generiramo z umetno inteligenco, sicer pa moramo ob uporabi slik obvezno upoštevati avtorsko pravo.

Videoposnetki

Videoposnetkiso način za ustvarjanje zanimivih in privlačnih popestritev predstavitve. Uporabimo lahko razne videoposnetke z raznih platform (npr. Youtube, Vimeo), svoje posnetke ali pa jih ustvarimo z umetno inteligenco. Tudi pri uporabi tega velja avtorsko pravo.

Animacije

Animiramo lahko besedilo ali druge elemente. Na tak način lahko poudarimo pomembne dele besedila prikažemo potek ali poenostavljenoprikažemo kompleksne koncepte. Paziti je potrebno, da z animacijami nepretiravamo in da ne postanejo same sebi namen.

Infografike

Infografike so vizualne predstavitve podatkov, ki uporabljajo grafike, ikone in besedilo za prikaz informacij na jasen in jedrnat način. Uporabimo jih lahko za predstavitev statističnih podatkov, trendov in drugih podatkov. V njih lahko vključimo tudi tabele in grafikone. Pomembno je, da so na njih samo ključni podatki.

Interaktivni elementi

Interaktivni elementi, kot so gumbi, povezave in vprašanja, lahko uporabite za povečanje vključenosti občinstva in za ustvarjanje bolj dinamične predstavitve. Le-te lahko vključimo tudi v druge elemente.