Title: Lekcija 1: vrste komunikacije
Course: Komunikacija v učnem procesu – od konceptualizacije do formalizacije / P1 > Section: Izzivi avdio-vizualne komunikacije

Uvod v komunikacijo

Komunikacija je ključna za človeški obstoj. Ni ločen sistem, ampak oblikuje ljudi in njihove izkušnje. Pomembni deli komunikacije so jezik, simbolika, pomen, kultura, interakcija in odnosi (Rogelj, 2022).

Komunikacijski kodeksi

Komunikacijski kodeksi so sistemi pravil in konvencij, ki urejajo pomen besed, simbolov in gest v komunikaciji. Omogočajo nam, da se sporazumevamo med seboj na jasen in učinkovit način. Poznamo različne vrste komunikacijskih kodeksov:

- Verbalni kodeksi: vključujejo jezik, ki ga uporabljamo za govor in pisanje. Vsak jezik ima svoj nabor pravil slovnice, besedišča in sintakse, ki urejajo, kako se besede uporabljajo in interpretirajo.
- Neverbalni kodeksi: vključujejo govorico telesa, mimiko, gestikulacijo, proksimiko in ton glasu. Ti kodeksi nam omogočajo, da sporočamo čustva, namere in odnose na način, ki presega besede.
- Vizualni kodeksi: vključujejo simbole, slike in ikone, ki se uporabljajo za sporočanje informacij. Primeri vizualnih kodeksov so prometni znaki, emojiji in diagrami.

Na osnovi tega razlikujemo več vrst komunikacije:

- verbalno
- neverbalno
- vizualno
- pisno komunikacijo

Dodatna literatura:Iris Ucman, KONCEPTI IN VEŠČINE KOMUNIKACIJE

Komunikacija - malo drugače

Obstaja več fascinantnih načinov komunikacije pri različnih kulturah in plemenih po svetu! Tukaj je nekaj najbolj zanimivih primerov:

🔹 Žvižgajoči jeziki

- Pleme Silbo Gomero (Kanarski otoki, Španija): Uporabljajo žvižge namesto besed, da komunicirajo na dolgih razdaljah v goratem terenu.
- Mazateki (Mehika): Njihov žvižgajoči govor omogoča komunikacijo v gostih gozdovih brez potrebe po glasnem kričanju.

🔹 Klikajoči jeziki

- !Xóõ in !Kung (Južna Afrika): Uporabljajo več različnih klikajočih zvokov kot del svoje govorne komunikacije. Ti zvoki se oblikujejo s cmokanjem jezika ob nebo.

🔹 Bobneča komunikacija

- Pleme Bora (Amazonija) in Afriška plemena: Uporabljajo bobne kot način pošiljanja sporočil na velike razdalje. Ritem in ton bobnov posnemata govor.

🔹 Očesna komunikacija in telesna govorica

- Aboridžini (Avstralija): V nekaterih skupnostih se zanašajo na subtilno govorico telesa in dolge tišine kot del komunikacije.

🔹 Posebna govorica rok (razen znakovnega jezika)

- Warlpiri pleme (Avstralija): Imajo zapleten sistem znakov z rokami, ki ga uporabljajo v določenih ritualih ali kadar govorjenje ni dovoljeno.

Človeška komunikacija neverjetno raznolika in prilagojena okolju ter potrebam posameznih skupnosti.

Verbalna in neverbalna komunikacija

Verbalna - ustna komunikacija

Verbalni jezik je najpomembnejši simbolni in družbeni sistem sporočanja in je skupen neki družbi, okolju. Je simbolni sistem znakov, ki so tesno povezani z zunanjimi dejavniki okolja, v katerih se je razvil, zato ima velik vpliv na naše doživljanje sveta, na naš način komuniciranja (Ule, 2005).

Verbalna - pisna komunikacija

Spada v področje verbalne komunikacije, ki pa se od govorjene besede razlikuje po večji trajnosti in dokazljivosti. Verjetno smo ljudje pri pisni komunikaciji bolj natančni in si za njo vzamemo več časa, bolj pazimo na izbor besed.

Neverbalna komunikacija

Neverbalno sporazumevanje je prvi raziskoval Darwin, ki je leta 1872 objavil knjigo "Izražanje čustev pri človeku in živalih". Od takrat naprej je bilo veliko raziskav o vrstah, učinkih in izražanju neverbalnega sporazumevanja in vedenja. (Non Verbal communication, 2024)

Neverbalna komunikacija je ključnega pomena, saj z njo sporočamo veliko več, kot se zavedamo. Vključuje izraz na obrazu, ton glasu, mimiko, gestiko in še mnogo drugih stvari. Čeprav se nadzorujemo pri besedah, se pogosto ne zavedamo neverbalnih signalov, ki jih oddajamo. To lahko vpliva na to, kako nas drugi razumejo, zato je pomembno, da se zavedamo obeh vidikov komunikacije. (Gojkošek, 2024)

Razlikujemo več vrst neverbalnega sporazumevanja, katerih kodeksov se pogosto niti ne zavedamo:

- Izrazi na obrazu - mimika
- Gestika – gibi rok, nog
- Paralingvistika -  glasnost, ton glasu
- Govorica telesa - položaj telesa, dotik
- Proksemika ali osebni prostor
- Očesni stik
- Zunanji videz
- Slike, smeškoti, »gifi« (Non Verbal communication, 2024)

Preveri znanje:

verbalna-in-neverbalna-komunikacija-23417.h5p

Verbalna in neverbalna komunikacija: od vrtca do srednje šole

Verbalna in neverbalna komunikacija imata v izobraževanju ključno vlogo, vendar se njuna uporaba razlikuje glede na starost učencev:

🟢 Vrtec

- Verbalna komunikacija: Preproste besede, ponavljanje in pripovedovanje zgodb za razvoj govora.
- Neverbalna komunikacija: Mimik, geste, dotik in ton glasu so ključni za izražanje čustev in razumevanje navodil.

🟡 Osnovna šola

- Verbalna komunikacija: Jasna razlaga, postavljanje vprašanj in interaktivni pogovori za spodbujanje razmišljanja.
- Neverbalna komunikacija: Očesni stik, telesna govorica in vizualni pripomočki (gestikulacija, ilustracije) pomagajo pri razlagi.

🔵 Srednja šola

- Verbalna komunikacija: Kompleksnejša razprava, argumentacija in abstraktno razmišljanje.
- Neverbalna komunikacija: Manj poudarka na kretnjah, bolj na tonu glasu, drži telesa in subtilnih izrazih, ki vplivajo na razumevanje in odnose.

S starostjo učencev se torej povečuje pomen verbalne komunikacije, vendar neverbalni znaki ostajajo bistveni za učinkovito poučevanje in razumevanje.

Kratek kviz o komunikaciji

kviz-o-komunikaciji-23418 (1).h5p