Title: Knjiga: priprava avdio-vizualnega gradiva
Course: Komunikacija v učnem procesu – od konceptualizacije do formalizacije / P1 > Section: 👥 Drugo srečanje v živo: izzivi AV komunikacije

Knjiga "Priprava avdio-vizualnega gradiva" vsebuje nekaj poglavij, ki bodo v pomoč pri izdelavi AV gradiva.

Zgodbe in vizualni/zvočni elementi

Zgodbe lahko obogatimo z različnimi vizualnih in zvočnimi elementi, kot so:

- Fotografije, ilustracije, risbe ali diagrami: uporabljamo jih za predstavitev ključnih elementov zgodbe.
- Videoposnetki: vključujemo relevantne videoposnetke, kot so npr. TED govori, da podkrepijo zgodbo.
- Animacije: animirane sekvence pomagajo zgodbi oživeti in postati bolj privlačna.
- Infografike: jasno in jedrnato predstavijo kompleksne podatke.
- Rekviziti so predmeti, ki ponazarjajo elemente zgodbe, dodajo vizualno globino.
- Glasbo ustvarja vzdušje in poudarja ključne dele zgodbe.
- Zvočni efekti: prispevajo k realističnemu vzdušju in poglabljanju zgodbe.
- Pripoved: osebna in privlačna naracija vodi poslušalce skozi zgodbo.
- Intervjuji z znanimi osebnostmi povečajo dramatičnost in kredibilnost zgodbe.

Orodja za izdelavo AV gradiva

Za izdelavo lahko uporabimo široko paleto orodij.

- Programi za urejanje slik: za urejanje fotografij lahko uporabimo profesionalne programe (npr. Adobe Photoshop) ali pa npr. Canvo, ki omogoča tudi ustvarjanje in urejanje slik.
- Programi za urejanje videoposnetkov: spet lahko uporabljamo profesionalne programe (Adobe Premiere Pro, Final Cut Pro ali iMovie) ali pa spet Canvo, v kateri je veliko naloženih  videoposnetkov.
- Programi za animacijo: profesionalni, plačljivi programi za ustvarjanje animacij (npr. Adobe Animate, Toon Boom Harmony ali Blender) in spet Canva, ki omogoča tudi izdelovanje animacij.
- Programi za ustvarjanje infografik: npr.  Canva, Piktochart ali Infogram.
- Programi za snemanje zvoka: programi Audacity, ali plačljivi Adobe Audition ali GarageBand.

Priporočljiva je uporaba različnih tehnik, s katerimi je predstavitev bolj dinamična in zanimiva. Na predstavitvah naj bodo samo ključne informacije, prilagojene pa naj bodo ciljni publiki.

Postprodukcija in montaža

Postprodukcija je proces, ki vključuje urejanje in sestavljanje posnetkov, zvoka in drugih elementov, da se ustvari končni AV izdelek. Cilj je izboljšati kakovost vsebine, povečati jasnost in privlačnost ter zagotoviti, da sporočilo doseže občinstvo. Pomembno je, da so vse datoteke v čim višji kakovosti, saj bo to vplivalo na končni izdelek.

Glavni elementi postprodukcije:

- Urejanje videa: Izbira najboljših posnetkov, krajšanje in združevanje posnetkov.
- Urejanje zvoka: Čiščenje zvoka, dodajanje glasbe ali zvočnih učinkov.
- Dodajanje grafike in besedila: Uporaba vizualnih elementov za izoljšanje vsebine.
- Barvna korekcija: Prilagajanje barv za bolj profesionalen izgled.
- Izvažanje datoteke: Shranjevanje končnega izdelka v ustrezni obliki in kakovosti.

Canva: vodena vaja

Napredno urejanje videa

- Naložite svoje video posnetke in jih povlecite na časovnico. Uporabite funkcije za krajšanje in rezanje posnetkov.
- Med posnetke vstavite prehode, da bo video tekel bolj gladko.
- Vstavite besedilo, npr. naslove, podnapise ali druge besedilne elemente, ki so pomembni za razumevanje ali za poudarke.
- Uporabite še druge grafike, kot so npr. slike, ikone ali grafične eleente, ki  obogatili vašo vsebino.
- Prilagodite barvne nastavitve videoposnetkov, da bodo videti bolj uravnoteženo in profesionalno

Paredno urejanje zvoka

- Izberite ustrezno glasbeno podlago in jo dodajte v ozadje videa. Pazite, da glasba ne preglasi govora.
- Zvočne posnetke uredite, če je potrebno izboljšati kakovost zvoka (npr. zmanjšanje hrupa).
- Canva nima naprednih funkcij za urejanje zvoka, kot so večkanalno urejanje, natančno sinhronizacijo zvoka z videom, odstranjevanje šuma ali uporaba zvočnih efektov. Za bolj kompleksne projekte, je potrebno uporabiti specializirano programsko opremo, kot so Audacity, Adobe Audition ali programska oprema za urejanje videa, kot je Adobe Premiere Pro ali DaVinci Resolve.

Pregled in izvoz AV izdelka

- Video večkrat preglejte, preverite, ali so vsi elementi pravilno urejeni in usklajeni.
- Po pregledu ga izvozite, pri čemer pazite na ustrezne nastavitve za izvoz (ločljivost, format) in shranite končni izdelek.

Tehnične zahteve za izdelavo in distribucijo

Za distribucijo AV izdelka sta pomembna format in ločljivost.

Vedno tehtamo med kakovostjo in velikostjo datoteke – velike datoteke so bolj kvalitetne, vendar je distribucija težja, majhne datoteke omogočajo lažno distribucijo, vendar so manj kvalitetne.

Poleg tega, da se manjše datoteke hitreje nalagajo, so tudi bolj primerne za platforme z omejitvami glede velikosti datotek. Za zmanjšanje datotek lahko uporabimo stiskanje, vendar je treba paziti, da stisnjena datoteka ne izgubi kakovosti (brezizgubno stiskanje).

 Izvoz AV gradiv

Ob izvozu datoteke izberemo ustrezen format in ločljivost:

- Najpogosteje uporabljeni formati so MP4, MOV in AVI.
- MP4 je najbolj univerzalen in ga podpirajo skoraj vse platforme, hkrati pa ponuja dobro razmerje med kakovostjo in velikostjo datoteke.
- Za spletne vsebine je 1080p (Full HD) standardna izbira ločljivosti, ki zagotavlja dobro kakovost in ni prevelika datoteka. Nekatere platforme omogočajo tudi 4K ločljivost (npr. YouTube, kjer je podprta tudi višja ločljivost).
- Canva samodejno nastavi kakovost MP4 videa visoko (1080p), kar je primerno za večino spletnih platform. Če želite zmanjšati velikost datoteke, lahko v nekaterih primerih izberete nižjo ločljivost (720p).

Kakovost zvoka

- Zvok naj bo čist in razločen ter sinhroniziran z vsebino. Privzeta nastavitev za zvok je običajno dovolj dobra.

Velikost datoteke

- Pri izvozu videa bodite pozorni na velikost datoteke.

Priprava AV gradiva

Priprava AV gradiv mora upoštevati nekaj preprostih pravil, kot je npr.:

- videoposnetki naj bodo kratki in jedrnati zaradi vzdrževanja koncentracije.
- grafike in barvne sheme naj bodo vizualno privlačne in usklajene s temo.
- sporočilo naj bo jasno in razumljivo.

Distribucija AV gradiv

Za distribucijo lahko uporabimo različne platforme, kot npr. YouTube, Vime, Google Drive, Moodle, Onedrive, socialna omrežja. Sama priporočam Youtube, ker imamo vsi, ki imamo googlov račun, svoj prostor v YT. YT videi se zelo enostavno vdelajo v različne oblike prezentacij, tudi v Canvo.

Youtube

- Nalaganje: Prijavite se v svoj YouTube račun, kliknite na ikono za nalaganje in sledite navodilom.
- Nastavitve zasebnosti: Izbirate lahko med javnim, zasebnim in neobjavljenim videom.
- Naslovi, opisi in ključne besede: Dodajte jasen naslov, opis in ključne besede, da bo video lažje najti.

Pred distribucijo je potrebno preverite, ali imate pravice za uporabo vsebin v videu, pravice za uporabo glasbe, slik in posnetkov.

Pazite, da bo video dostopen ciljnim skupinam, tudi tistim z omejenim dostopom do interneta. Uporabite različne kanale za promocijo videa, kot so e-pošta, socialna omrežja, šolski portali ipd. Spodbujajte uporabnike, da podajo povratne informacije, ki vam bodo pomagale izboljšati prihodnje vsebine.

Učni stili in AV gradiva

Upoštevanje različnih učnih stilov učencev pri izdelavi AV gradiv je ključnega pomena za zagotavljanje učinkovitega in vključujočega izobraževalnega okolja.

Tukaj je nekaj strategij, kako lahko pri pripravi AV gradiv upoštevamo različne učne stile:

Vizualni učni stil

- Uporaba slik in diagramov
- Uporaba različnih barv za razlikovanje med informacijami.
- Ustvarjanje infografik, ki na vizualno privlačen način povzemajo ključne točke.

Avditivni učni stil

- Vizualnim vsebinam dodajte avdio razlage. Govor naj bo jasen in razumljiv.
- Uporabite glasbene vložke ali ritmične elemente, ki pomagajo pri zapomnitvi informacij.
- Poiščite ustrezne podcaste, ki jih učenci lahko poslušajo med različnimi aktivnostmi.

Kinestetični učni stil

- Vključite interaktivne naloge, kot so simulacije, igrice ali kvizi, ki spodbujajo aktivno sodelovanje.
- Če je možno, vključite videe s praktičnimi demonstracijami ali eksperimentiranjem, ki učencem omogočajo, da jih sami izvedejo.
- Spodbujajte učence, da si med gledanjem ali poslušanjem vzamejo odmore za gibanje ali izvajanje praktičnih nalog.

·        Bralno-pisalni učni stil

- Pripravite pisne povzetke, izpiske in zapiske ob avdio-vizualni vsebini.
- Uporabite podnapise in opombe, kot dopolnitev govorni vsebini.
- Spodbujajte učence, da med gledanjem videov pišejo zapiske ali odgovarjajo na vprašanja.

Vključevanje povratnih informacij

Omogočite učečim dajanje povratnih informacij o tem, kateri deli gradiv so jim najbolj pomagali pri učenju, in prilagodite prihodnja gradiva glede na njihove povratne informacije.

Vsebine in metode dela prilagajajte potrebam posameznih učečih in skupin. V Canvi je ta postopek izredno hiter in enostaven.